CELEX: 62014TN0251
Language: hu
Date: 2014-04-22 00:00:00
Title: T-251/14. sz. ügy: 2014. április 22-én benyújtott kereset – Promarc Technics kontra OHIM – PIS (egy ajtó része)

7.7.2014   
            
            
               HU
            
            
               Az Európai Unió Hivatalos Lapja
            
            
               C 212/36
            
         2014. április 22-én benyújtott kereset – Promarc Technics kontra OHIM – PIS (egy ajtó része)
   (T-251/14. sz. ügy)
   2014/C 212/47
   A keresetlevél nyelve: lengyel
   
      Felek
   
   
      Felperesek: Promarc Technics s.c. Tomasz Pokrywa, Rafał Natorski (Zabierzów, Lengyelország) (képviselő: J. Radłowski jogtanácsos)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Petrycki i Sorys sp.j. (PIS) (Jasło, Lengyelország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) harmadik fellebbezési tanácsának 2014. január 29-i határozatát (R 1464/2012-3. sz. ügy);
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A megsemmisítési kérelemmel érintett közösségi formatervezési minta: a 1608365-0001. számú közösségi formatervezési minta.
   
      A közösségi formatervezésiminta-oltalom jogosultja: a felperes.
   
      A közösségi formatervezésiminta-oltalom megsemmisítését kérelmező fél: a fellebbezési tanács előtti eljárásban részt vevő másik fél.
   
      A megsemmisítési kérelem indokolása: a lajstromozott formatervezésiminta-oltalom újdonságának és egyéni jellegének hiánya.
   
      A megsemmisítési osztály határozata: a megsemmisítési osztály a formatervezésiminta-oltalmat megsemmisítette.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a közösségi formatervezési mintákról szóló rendelet 4–9. cikkének megsértése.